  Анжелика Тихонова корреспондент Дэри ёросын удмурт кылбурчилы Алла Кузнецовалы вордӥськем дырысеныз 80 ар тырмонлы сӥзем «Кузнецовские чтения: Ошмесо крезьгуре – вордӥськем шаере» онлайн-акция ортчыто. Со сярысь ивортодэтъя «Удмуртия» агентстволэн корреспондентэзлы Дэри ёрос лыдӟетъюртысь шаертодонъя ёзэтлэн кивалтӥсез Светлана Зверева вераз. Та ужрадмы милям удмурт лулчеберетлы сӥзем месячниклы, Удмуртилэн кунлыкезлы 100 ар тырмонлы, Алла Кузнецовалы 80 арес тырмонэзлы сӥзьыса ортче. Но нырысь ик Алла Алексеевналэсь творчествозэ вӧлмытон понна, пиналъёс мед тодозы ёросысьтымы сыӵе дано поэтмы вань шуыса. <…> Удмурт литератураез калык пӧлы вӧлмытыны, мед тросгес лыдӟиськозы удмурт сямен шуыса Светлана Зверева, Дэри ёрос лыдӟетъюртысь шаертодонъя ёзэтлэн кивалтӥсезАкция онлайн амалэн ортче. Пыриськисьёс Алла Кузнецовалэсь кылбуръёссэ лыдӟыны, солэн кылбурезъя гожтэм кырӟанэз быдэстыны, творчествоез сярысь малпанъёссэс вераны кулэ. Арлыдъя нокыӵе сюбегатонъёс ӧвӧл. Алла Алексеевналэн пичиослы но сӥзем лыдъяськонъёсыз, кылбуръёсыз вань, соин ик ми арлыдъя куронъёс юн ӧм пуктэ, кин лыдӟиськыны быгатэ ни, соос пыриськыны быгатозы та лыдӟонъёсы Светлана Зверева, Дэри ёрос лыдӟетъюртысь шаертодонъя ёзэтлэн кивалтӥсезУжъёсты коньывуон пумозь Дэри ёрос лыдӟетъюртлэн «ВКонтакте» мерлыко вотэсысь  кутозы. Бӧрысь шуркынмон толэзь ӵоже соосты огинлэн бамаз поттозы. Вань пыриськисьёсты сертификатъёсын пусъёзы. Ужрадэз Дэри ёрос библиотека но Октябрьской черкогуртысь Алла Кузнецовалэсь нимзэ нуллӥсь лыдӟетъюрт валче ортчыто.  Удмурт кылбурчи Алла Алексеевна Кузнецова вордскиз 1940-тӥ арын 29-тӥ шуркынмонэ Дэри ёросысь Чимошур гуртын. Россиысь гожъясьёслэн огазеяськонзылэн ёзчиез, Ашальчи Оки нимо йӧскалык премилэн лауреатэз. Улонысь 2003-тӥ арын кошкиз. 2016-тӥ арын солэсь нимзэ Дэри ёросысь Октябрьской черкогуртысь лыдӟиськоннилы сётӥзы Тегъёс: Лулчеберет Удмуртия Дэри лыдетъюрт Удмуртилэнкунлыкезлы100ар кылбурет 100ар  